hu hu hu hu hu hu hu hu hu hu hu ca ca hu hu fr hu de hu pl hu hu hu hu hu en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu id hu hu en cs de hu hu hu hu hu hu hu hu hu hu nl hu hu hu fr hu hu hu es hu da hu hu fr hu hu hu de hu hu hu hu hu es hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Komáromi vasúti összekötő híd – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. január 24.
Ugrás a navigációhoz Ugrás a kereséshez
Észak-Komárom (  Szlovákia) és Dél-Komárom (  Magyarország) között
A Wikimédia Commons tartalmaz Komáromi vasúti híd témájú médiaállományokat.
A Komáromi vasúti híd a Komárom–Érsekújvár-vasútvonal 27/33 hm-szelvényében, Észak- és Dél-Komárom közötti szakaszán található egyvágányú vasúti Duna-híd. A híd a városközpontoktól nyugatra, Koppánymonostor és a Monostori erőd között ível át a Duna folyón. A hídon áthaladó 1T[2] illetve 135-ös jelű vonal Magyarországon az 1-es fővonalról ágazik ki, és teremt kapcsolatot a szlovákiai 131-es Pozsony–Komárom és a 136-os Komárom–Gúta vasútvonalakkal. A híd pozíciója 1770,4 folyamkilométer. Tőle feljebb, 1770,57 fkm-nél található a közúti Monostori híd.
A híd építése a századfordulón merült fel, majd az 1904. évben törvény született a híd megépítéséről. A híd helyének kijelölésekor több változatot vizsgáltak meg, emiatt a beruházás csúszott. A híd építése 1908 és 1909 között tartott. A mai országhatárokon belül ez volt az első híd amely vasúti kapcsolatot teremtett a Felvidékkel.[nem megbízható forrás] Az ötnyílású vasúti híd a korára jellemző, katonai műszaki jellegű, sarló alakú, oszlopos rácsozású, alsópályás acélszerkezet volt. Teljes súlya 2800 tonna volt.[1] Védelmi célokból, 1900 és 1911 között a híd mindkét oldalán betonerődöt alakítottak ki, amelyek megerősített lőrései a híd felé néznek. A bunkerek mára leromlottak, de még láthatóak.[3]
A vasúti híd újjáépítése, 1954
A második világháború végén, a visszavonuló Wehrmacht csapatai 1945. március 28-án felrobbantották. A roncsokat Magyarországnak kellett eltávolítania, amely több lépésben 1947 és 1953 között történt meg. Az új híd csak tervezése ezzel párhuzamosan, 1952-ben kezdődött.[4] Az elpusztult régi híd ezertonnás roncsait búvárok segítségével emelték ki a Duna medréből. A roncsok eltávolítása után kezdődött a jelenlegi szerkezet építése Barátság híd néven. Mivel a híd alépítményei is megsérültek, ezért víz alatti munkákra is szükség volt, amelyet búvárharang alatt, pneumatikus térben végeztek el. A híd pilléreibe 3000 köbméter betont és követ építettek be. A víz alatti munkák egészen 1954 nyaráig eltartottak, ekkor kezdődött az ötszáz méter hosszú, 2400 tonnás acélszerkezet összeszerelése, amely öt hónapig tartott.
A híd egy folytatólagos és egy kéttámaszú felszerkezetből áll, utóbbi a hődilatáció csökkentését szolgálja. A híd teljes hosszában azonos magasságú. A négynyílású szerkezetrészt a budapesti MÁVAG gyártotta és középről a partok felé haladva szerelte össze. Az ötödik nyílást az ostravai Hutni Montaze csehszlovák vállalat gyártotta és állványon szerelte. Más források azonban a vitfalvai vasművet jelölik meg kivitelezőként.
A híd terheléspróbáját 1954. december 16-17-én, a ČSD négy gőzmozdonyával tartották. A híd újjáépítését hivatalosan 1954. december 28-án fejezték be, ekkor avatta fel a magyar és a csehszlovák közlekedési miniszter.[4] A vasúti közlekedés 1955. január 1-jén indulhatott újra a két Komárom között.[1] A hídpótlás összesen másfél évig tartott.[5]
A híd szegecselt acél felszerkezetének korrózióvédelme 2012-re időszerűvé vált. A munkák elvégzésére kiírt pályázatot a Közgép Zrt. nyerte meg.[5]
A vasúti híd újjáépítése
A vasúti híd újjáépítése
A vasúti híd újjáépítése
A vasúti híd átadási ünnepsége, 1954
A vasúti híd átadási ünnepsége, 1954
A híd északi hídfője
A híd északi hídfője
A híd látképe az északról
↑ a b c dr. Domanovszky Sándor, dr. Koller Ida, Kozma Károly, dr. Tóth Ernő, dr. Träger Herbert. Duna hídjaink. Közlekedésfejlesztési Koordináció Központ (2009). ISBN 978-963-88495-1-9
↑ Szolgálati hely. VPE kft.. [2016. március 4-i dátummal az eredetiből archiválva]. (Hozzáférés: 2016. március 5.)
↑ Csehszlovák erődítések. Bunkermuzeum.hu, 2012. január 11. [2016. március 9-i dátummal az eredetiből archiválva]. (Hozzáférés: 2016. március 8.)
↑ a b Komárom. Vasutallomasok.hu, 2007 (Hozzáférés: 2016. március 8.)
↑ a b MÁV Duna-hidak állagmegőrzési munkái. Sínek Világa, 2012 [2016. március 9-i dátummal az eredetiből archiválva]. (Hozzáférés: 2016. március 8.)
A Komárom-megyei hidak története; Elérés: 2007. november 9.
Monostori híd ·  Komáromi vasúti híd ·  Erzsébet híd
Megyeri híd ·  Újpesti vasúti híd ·  Árpád híd ·  (Manci híd †) ·  Margit híd ·  (Kossuth híd †) ·  Széchenyi lánchíd ·  Erzsébet híd ·  (Erzsébet híd (1903) †) ·  Szabadság híd ·  Petőfi híd ·  Rákóczi híd ·  Összekötő vasúti híd ·  Galvani híd (tervezett)  ·  Deák Ferenc híd (Hárosi M0-s híd)
Jedlik Ányos híd ·  (Vásárhelyi Pál híd †) ·  Kossuth híd ·  Széchenyi híd
Angyal híd ·  Szent Erzsébet (Tabán) híd ·  Szent Miklós (Béke vagy Lépcsős) híd ·  Bottyán híd ·  Kossuth híd ·  (Kolos híd †)
Tildy híd ·  (Almásy híd †) (Tahitótfalu)
K‑híd (Filatorigát) ·  Hajógyári híd
Kvassay, Gubacsi híd és Molnár-szigeti híd (Bp.) ·  Dunaharaszti HÉV híd ·  Taksony híd (Szigethalom) ·  Árpád híd (Ráckeve), Ráckevei Dunaág híd (Dunaharaszti M0-s híd)
Jelmagyarázat: †: megszűnt híd
A hidak portálja • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Komáromi_vasúti_összekötő_híd&oldid=24615384”
Infobox mapframe OSM kapcsolat azonosítója nélkül a Wikidatán
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. január 24., 12:57
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.